Nog 'n persoon in PTA spring glo na sy dood | Maroela Media
'n Foto van die toneel: Foto: @QuintusRP / Twitter
'n Persoon het Woensdag by die hoofkampus van die Universiteit van Pretoria in Hatfield glo selfmoord gepleeg, minder as 'n dag nadat 'n veiligheidswag Dinsdagmiddag by die Menlyn-winkelsentrum ook in Pretoria na sy dood gespring het.
Die persoon, wie se ouderdom nog nie bekend is nie, het glo van die Geesteswetenskappe-gebou af gespring en op dak onderaan die gebou geland.
Ao. Dave Miller, woordvoerder van die polisie, het Woensdag aan Maroela Media gesê die polisie kan bevestig dat 'n man vermoedelik van die gebou af gespring het. Die polisie doen 'n geregtelike doodsondersoek. Beamptes van die Tshwane-brandweer moes die man se liggaam van die dak af verwyder.
Maroela Media het gister berig die Brooklyn-polisie doen 'n geregtelike doodsondersoek nadat die veiligheidswag by die winkelsentrum na sy dood gespring het. Lees meer hier. (WAARSKUWING: Die foto's onderaan die berig kan sensitiewe kykers ontstel.)
Polisievoertuie by die toneel by die kampus. Foto: @MarkoSvicevic1 / Twitter
Wow! Die "Silly Season" kom hierdie jaar vroeg. Dis gewoonlik in September wanneer mense se koppies uithaak. Mense, die lewe is nooit so erg dat jy nie nog 'n dag kan aangaan nie. As jy dit nie so sien nie, vra hulp.